הגשר הוא גשר פלדה בעל מפתח אחד, אורכו 110 מטרים, רוחבו 11 מטרים וגובהו כ-15 מטרים. הוא מורכב מכ-1,400 טון פלדה המרכיבים את כלל המבנה והמעקות. בגשר יש מסלול אופניים ושביל הולכי רגל עם ריצוף עץ, שביניהם מפריד אזור מנוחה עם ריהוט רחוב ומתקני חנייה לאופניים.
הקמת הגשר.
תכנון הגשר החל בשנת 2010. אדריכל הגשר הוא משרד "חן אדריכלים", מתכנן הקונסטרוקציה הוא משרד "רוקח אשכנזי מהנדסים" ואדריכל הנוף הוא משרד מוריה-סקלי. בשנת 2014 אושרה תוכנית הגשר בוועדה המקומית תל אביב-יפו. בתחילת 2017 פורסם מכרז להקמת הגשר, ולהקמתו נבחרו "קבוצת אורון" ביחד עם מפעל המתכת "הגבעה" י.ח. בע"מ, שהקימו בשיטה דומה גם את גשר הסליל הכפול בבאר שבע..
הקמת הגשר החלה בספטמבר 2017 ותוכננה להסתיים ביולי 2019. עלות הקמת הגשר הייתה 68 מיליון ש"ח מתקציב עיריית תל אביב.
הנחת קורות הפלדה של הגשר, פעולה המצריכה סגירה של נתיבי איילון, תוכננה לביצוע במשך שש שבתות החל מסוף אוגוסט 2018, אך בעקבות מחאת המפלגות החרדיות על חילול השבת הכרוך בכך, הורה שר התחבורה, ישראל כ"ץ, לעצור את העבודות על הגשר. העבודות הופסקו בעיצומן, מבלי שנקבע מועד להמשך. אחרי חודש של מגעים בין העירייה למשרד התחבורה, שבמהלכן לא הצליח המשרד להבהיר האם ומתי העבודות יימשכו, עתרה העירייה לבג"ץ נגד החלטת השר.
לאחר הדיון בעתירה, ובעקבות הערות השופטים בדיון, הודיעה פרקליטות המדינה על הסכמת משרד התחבורה לביצוע העבודות בשבת בהתאם לתכנון המקורי. בעקבות זאת החלו ב-25 בינואר 2019 העבודות להנחת קורות הפלדה מעל נתיבי איילון.
הגשר נפתח לתנועה ב-20 בינואר 2020, לאחר עיכוב של כ-6 חודשים מהמועד המתוכנן לכך.
ביקורת.
העיתונאית מירב מורן סבורה שעדיף היה להשקיע בהנגשת יתר גשרי האיילון להולכי רגל ולרוכבי אופניים, באמצעות קירוי והצללת במדרכות רחבות ונתיב אחד בטוח לכלי רכב קלים.
העיתונאית אסתר זנדברג הביעה דעה דומה, ובנוסף ציינה שמערבית לנתיבי איילון חוצץ עורק תחבורתי מרכזי נוסף - דרך מנחם בגין, בין שכונת מונטיפיורי ומרכז תל אביב, וסוגיית צליחתו על ידי רוכבי אופניים והולכי רגל לא זכתה להתייחסות במסגרת מיזם 'גשר יהודית' .היבט נוסף שעולה הוא על כך שאין חיבור ישיר מהגשר לתחנת רכבת השלום שמצפון לו.
ביקורת נוספת שעלתה היא לגבי שיום הגשר. שמו הרשמי על פי עיריית תל אביב הוא 'גשר יצחק נבון' אולם ישנן קבוצות שטוענות שהשם שלו צריך להיות 'גשר יהודית' כמו שהיה בשנותיו הראשונות. בין הגופים והארגונים ניתן למנות את הקליניקה לפמיניזם משפטי באוניברסיטת חיפה, קהילת הפעילות 'איפההן' וכן תושבים מהשכונות הסמוכות - מונטיפיורי וביצרון.
בריטניה בימי הביניים
עונת 2001/2002 בליגה האדריאטית
עונת 2001/2002 בליגה האדריאטית הייתה העונה הראשונה של תחרות לקבוצות כדורסל שהוקמה על ידי קבוצות ממדינות שהוקמו לאחר מלחמות יוגוסלביה (סלובניה - 4 קבוצות, קרואטיה - 4 קבוצות, בוסניה והרצגובינה - 3 קבוצות, סרביה ומונטנגרו - קבוצה בודדת).
המשחק הראשון התקיים ב-29 בספטמבר 2001 ותחרות הסתיימה ב-24 במרץ 2002. בתחרות השתתפו 12 קבוצות.
התחרות כללה העונה הסדירה (22 סיבובים) ושלב הפיינל פור.
בתום העונה זכתה אולימפיה הסלובנית באליפות הליגה, לאחר ניצחון בגמר הפיינל פור על קרקה נובו מסטו הסלובנית בתוצאה 73-59.
אפקט סניאק
אפקט סניאק : תופעה שקורית באינטרפרומטר טבעתי בו קרן אור בכניסה מפוצלת לשתי קרנים שסובבות לולאה בכוונים מנוגדים, ראה ציור. הפרש הפאזה formula_1 בין שתי האלומות נמדד בנקודת הכניסה לאחר ששתי האלומות השלימו סיבוב. כאשר האינטרפרומטר נמצא על משטח שמסתובב במהירות זוויתית formula_2, הפרש הפאזה בין שני הגלים קשור עם מהירות הסיבוב הזוויתית formula_3 בנוסחת סניאק:formula_4כאשר formula_5
הוא השטח שמוגדר על ידי לולאת האינטרפרומטר ו- formula_3 היא תדירות האור. לאינטרפרומטר שימושים רבים. השימוש החשוב ביותר הוא כגירוסקופ במערכות ניווט אינרציאליות. העקרון בבסיס הפעולה של אינטרפרומטר Sagnac נמצא בגירוסקופ לייזר טבעתי (Ring Laser Gyro) (ידוע גם בשם FOG-Fiber Optics Gyro).
היסטוריה.
ג'ורג' סניאק פיתח את האינטרפרומטר שקרוי על שמו במטרה לבדוק את השערת האתר. האינטרפרומטר מבוסס על האינטרפרומטר הטבעתי של ארמן איפוליט פיזו. סניאק גזר את הנוסחה שנקראת על שמו בהנחה שמהירות האור היא c במערכת המעבדה, והסיק מכך, בטעות, שהניסיון מוכיח קיום מערכת מועדפת בה מהירות האור היא c ולכן מאשש את השערת האתר. למרות שהנוסחה אכן נכונה הפירוש שנתן לה סניאק שגוי: לפי תורת היחסות מהירות האור היא c בכל מערכת אינרציאלית, ולכן גם בקירוב בתוך מערכת המעבדה. סניאק כנראה לא הכיר או לא קבל את תורת היחסות הפרטית למרות שזו פורסמה 8 שנים קודם לכן ולמרות העובדה ששנתיים לפני כן מקס פון לאואה נתן הסבר תאורטי של האפקט במסגרת תורת היחסות.
סניאק ערך את נסיונותיו כאשר המסלול של הקרן היה באוויר. נוסחת סניאק תקפה גם כאשר המסלול האופטי עובר דרך תווך דיאלקטרי שבו מהירות האור היא c/n כאשר formula_7 הוא מקדם השבירה. הזזת הפאזה באינטרפרומטר של סניאק אינה תלויה במקדם השבירה בניגוד למשל להזזת הפאזה באינטרפרומטר של פיזו, שכן תלויה במקדם השבירה.
פיתוחים מאוחרים.
בווריאציות מודרניות של האינטרפרומטר מזינים את שתי האלומות לסיב אופטי. השימוש החשוב ביותר של האינטרפרומטר הוא כגירוסקופ. הוא משמש גם חיישן טמפרטורה וחיישן עיבור.
אפקט סניאק אינו ייחודי לאור, והוא תופעה כללית בגלים. הקבוע formula_8 שמופיע בנוסחת סניאק אינו קשור עם מהירות הגל אלא עם מבנה מרחב-זמן כמרחב מינקובסקי. אפקט דומה לסניאק קיים באלקטרונים כאפקט גלי של מכניקה קוונטית.
בשנת 2004 חקרו וואנג ושותפיו אינרפרומטרים טבעתיים עם סיב אופטי גמיש בתנועה של מסוע שאינה סיבוב קשיח. נוסחת סניאק המקורית אינה תקפה במקרה זה אבל ביטוי שקול שלה בנוסחה שתקרא להלן נוסחת סניאק-וואנג נמצא תקף נסיונית:
formula_9נוסחת סניאק ונוסחת סניאק-וואנג תקפות לסדר ראשון במהירות. נוסחה מדויקת במסגרת תורת היחסות היא
formula_10
גזירת אלמנטרית של נוסחת סניאק-וואנג.
במערכת אינרציאלית רגעית הצמודה למקטע קטן של הסיב formula_11 שארכו במערכת העצמיתformula_12, (ראה ציור), הזמן שלוקח לאור לעבור את המקטע אינו תלוי בכיוון התקדמות הגל ונקבע על ידי מהירות האור בסיב
formula_13 האורך העצמי והאורך במעבדה formula_14 קשורים זה בזה על ידי נוסחת התכווצות האורך formula_15 כאשר הזהות המקורבת היא עד לסדר שני במהירות יחסית למהירות האור. במערכת המעבדה הזמן שלוקח לאור לעבור את המקטע תלוי בכיוון הגל ונתון בנוסחת טרנספורמציות לורנץformula_16כאשר רמת הדיוק היא לסדר ראשון במהירות. הזמן שלוקח לאור להקיף את הסיב תלוי בכיוון התפתחות הגל. וגלים שהגיעו לגלאי באותו זמן, יצאו בהפרש זמנים מהליזרformula_17הפרש הזמנים מתורגם להפרש מופע
formula_9זו הנוסחה הכללית של סניאק-וואנג לסיב שנע בתנועה כללית (ללא מתיחה).
כאשר הסיב נע כגוף קשיח formula_19 ובמקרה זה ניתן לבטא את האינטגרל באמצעות השטח שהלולאה מגדירה:formula_20הצבה בנוסחת סניאק-וואנג נותנת את נוסחת סניאק המקורית.
קישורים חיצוניים.
על אפקט סניאק, באתר MathPages
עונת 2016 ב-MotoGP
Academia.Edu
ניה ג'קס
סבלינה פננה (באנגלית: Savelina Fanene; נולדה ב-29 במאי 1984) היא מתאבקת אמריקאית. היא מוכרת בעיקר בשל תקופתה בארגון ההיאבקות WWE, שבו הופיעה תחת שם הבמה ניה ג'קס.
ביוגרפיה.
פננה נולדה בסידני, אוסטרליה וגדלה בהונולולו, הוואי. בתם של ג'וסף ורנאטה פננה. פננה למדה בקולג' פלמור בסן מרקוס, קליפורניה, שם שיחקה כדורסל. לפני שהחלה להתאבק הייתה דוגמנית למידות-גדולות.
קריירת היאבקות מקצועית.
המרדף אחר אליפות הנשים של NXT (2014–2016).
פננה הוחתמה על ידי ה-WWE בתחילת שנת 2014 ונשלחה למתחם הפיתוח NXT, שמקורו באורלנדו, פלורידה. את הופעת הבכורה שלה ערכה ב-7 במאי 2015 במופע NXT שלא שודר לטלוויזיה תחת השם זאדה בקרב זוגות יחד עם דווין טיילור נגד ביילי וכרמלה, קרב שאותו זאדה וטיילור הפסידו. באוגוסט התאבקה פננה תחת שם הבמה החדש שלה ניה ג'קס.
את הופעת הבכורה הטלוויזיונית שלה ערכה ג'קס ב-14 באוקטובר בפרק של NXT, כאשר היא מנצחת. לאחר הבכורה שלה, ג'קס פתחה ברצף ניצחונות כדי להפוך את דמותה ל"רעה" ובלתי מנוצחת. בנובמבר ג'קס פתחה בריב הראשון שלה נגד ביילי על אליפות הנשים של NXT. ג'קס קיבלה הזדמנות להילחם על האליפות ב-16 בדצמבר באירוע , אותה הזדמנות לא מומשה וג'קס לא הצליחה לנצח את ביילי.
ב-27 בינואר 2016 ג'קס שבה לזירה לאחר חודש של חוסר פעילות עקב "פציעה" שסופרה בעלילה עם ניצחון על ליב מורגן. ב-25 במאי ג'קס ניצחה בקרב משולש כדי להיות הטוענת לכתר נגד אסקה תוך כדי שהיא גוברת על אלכסה בליס וכרמלה. קרב האליפות בין השתיים נקבע ל-8 ביוני לאירוע , אך שוב ג'קס לא הצליחה לזכות באליפות. ב-20 ביוני ג'קס הפסידה לביילי במה שהיה למעשה הקרב האחרון שלה ב-NXT.
מגוון פיודים (2016–2018).